Dôvodová správa

Na prelome mesiacov februára a marca 2002 Železničná spoločnosť, a.s. oslovila 16 komerčných bánk pôsobiacich na slovenskom trhu za účelom získania zdrojov na prefinancovanie plánovanej nekrytej straty spoločnosti, ktorá jej v roku 2002 má vzniknúť z neuhrádzania výkonov v osobnej doprave poskytovaných na základe “Zmluvy o výkonoch vo verejnom záujme pri prevádzkovaní osobnej dopravy na dráhe na rok 2002”.

Po obdržaní a následnom vyhodnotení indikatívnych ponúk vypracovaných oslovenými bankami, vedenie Železničnej spoločnosti, a.s. iniciovalo rokovania s  Tatra bankou, a.s., Citibank (Slovakia) a.s., VÚB, a.s., Slovenskou sporiteľňou, a.s. a Poľnobankou, a.s. (od 1.apríla 2002 s novým názvom UniBanka, a.s.). Zámerom vedenia Železničnej spoločnosti, a.s. bolo vytvoriť pre tento projekt konzorcium z uvedených  bánk resp. Poľnobanka, a.s. a Slovenská sporiteľňa, a.s. boli požiadané, aby sa pripojili k už existujúcemu konzorciu, ktoré pre toto financovanie vzniklo medzi Tatra bankou, a.s., Citibank (Slovakia) a.s. a VÚB, a.s..

Železničná spoločnosť, a.s. potom po dôkladnom neverejnom výbere v spolupráci s pracovníkmi štátnej správy Slovenskej republiky na základe predložených indikatívnych ponúk vybrala na prefinancovanie straty z realizovaných výkonov vo verejnom záujme v osobnej doprave ponuku konzorcia bánk Tatra banky, a.s., Citibank (Slovakia) a.s., a VÚB, a.s., Vláda SR súhlasila so štátnou zárukou na úver, ktorý má Železničná spoločnosť, a.s prefinancovať stratu z výkonov vo verejnom záujme svojím uznesením č. 454 zo dňa 25.4.2002. Súhlas s uvedeným úverom bol viazaný na schválenie Zmluvy o výkonoch vo verejnom záujme pri prevádzkovaní osobnej dopravy na dráhe v roku 2002. K schváleniu tejto zmluvy došlo až 15.5.2002 uznesením vlády SR č. 514. Medzitým pri ďalších rokovaniach došlo k rozšíreniu konzorcia bánk o Slovenskú sporiteľňu, a.s. a Unibanku, a.s.,kotré majú poskytnúť úver. Z tohoto dôvodu preto požadujeme zmenu uznesenia č. 454 bod A1 ako je priložené v návrhu uznesenia. Týmto sa súčasne menia termíny splnenia bod C1 a C2 podľa schválenia uvedeného návrhu.

     Súčasne sa doplňuje ručiteľská zmluva medzi SR a konzorciom bánk o banky Slovenská sporiteľňa, a.s. a Unibank, a.s.. Podobne sa doplní zmluva o podmienkach ručenia medzi ŽSR a MDPT SR v článku 1 Predmet zmluvy.

Rozšírenie konzorcia bánk týmto nemení podmienky úverovej zmluvy ani jej vecný obsah, mení sa len štruktúra veriteľov.